《述史叹》
明代·陈第

无财有至乐，岂不在读书。
朝夕坐展卷，何必论三余。
无位有大权，岂不在作史。
上下古今间，褒贬由一己。
左氏本彬彬，马班亦继起。
文采烨以光，直笔垂千纪。
云胡魏晋来，祗以饰怒喜。
所恶西施<女虽>，所好无盐美。
鉴别昧人伦，传闻凭口耳。
掘井得一人，渡河乃三豕。
编简虽浩繁，君子意所鄙。

作者简介：陈第，字季立，号一斋，晚号温麻山农，别署五岳游人。连江（今福建连江）人。陈第是我国杰出军事家、旅游家、音韵学家，他著述甚丰，除《一斋诗集》、《两粤游草》、《五岳游草》外，《毛诗古音考》、《屈宋古音义》、《伏羲图赞》、《尚书疏衍》等均收入《四库全书总目》。明万历四十八年卒，终年七十七岁。